Majakowskiring

Majakowskiring on elliipsikujuline tänav ja selle järgi nime saanud asum Berliinis Pankowi rajoonis Niederschönhauseni linnaosas. See on tuntud kui Saksa DV tippjuhtide endise elukohana. Enne 4. maid 1950 nimetati pöhjaosa Kronprinzenstraßeks ja lõunaosa Viktoriastraßeks, kuni see nimetati vene luuletaja Vladimir Majakovski järgi. Majakowskiringi piirideks on lõunas Panke jõgi, läänes ja loodes Grabbeallee, idas Ossietzkystraße tänav ja Schönhauseni lossipark ning kirdes Schönhauseni loss. Loss oli Saksa DV ainsa presidendi Wilhelm Piecki ametikorteriks kuni tema surmani 1960. aastal, seejärel kasutas seda SDV Riiginõukogu (Staatsrat) kuni 1964. aastani, misjärel sai sellest SDV valitsuse ametlik külalistemaja. Enamus Majakowskiringi maju ehitati 1920. aastatel, tegu oli peamiselt häärberitega, kus elasid töösturid ja kunstnikud. Enamus neist sundvõõrandati Nõukogude okupatsioonivõimude peale teist maailmasõda, ala eraldati ja ümbritseti traataiaga, selle hüüdnimeks sai "Городок" (linnake). Haruldastel juhtudel (näiteks maja number 29) lubati omanikel seal edasi elada, kui nad jätkasid üüri maksmist, kuid peale omanike lahkumist Ida-Berliinist 1950. aastal võõrandati ka see maja. Kuni 1960. aastani elasid Majakowskiringil Saksa DV valitsusliikmed, majad kohandati arhitektide poolt (nagu Hans Scharoun) ümber nende maitse järgi. Majakowskiringist (ja ka üldse Pankowist) sai SDV valitsuse sünonüüm, näiteks Lääne-Saksamaa liidukantsler Konrad Adenauer rääkis kui "Pankowi härradest" ("Herren in Pankoff"). Ka Lääne-Saksa rokkmuusik Udo Lindenberg, keda ei lubatud 1979. aastal Ida-Saksamaale esinema, kirjutas 1983. aastal singli "Sonderzug nach Pankow" ("Erirong Pankowisse") Glenn Milleri "Chattanooga Choo Choo" põhjal, milles ta kirjeldas Erich Honeckeri kui hüpokriitilisena, kes toetab Nõukogude Liidu ideoloogiat, kuid salaja on ise rokkar ja kuulab lääne raadiot. Peale Ungari ülestõusu oktoobris 1956 kartis SDV võimalikke sarnaseid rahutuste teket, otsustati, et SDV eliit peaks elama eraldatumas kohas. 1960. aastal koliski SDV juhtkond vastvalminud Waldsiedlungi kogukonda Berliinist põhjas. Ka peale juhtkonna kolimist Waldsiedlungisse jätkus Majakowskiringi eraldatus. Kui Walter Ulbrichti lesk Lotte tahtis peale Ulbrichti surma 1973. aastal Majakowskiringile tagasi kolida, siis enam tõkkeid ja kontrolle ei eksisteerinud, kuid tal ei lubatud kolida tagasi nende endisesse majja, vaid talle eraldati maja number 12, kus ta elas kuni surmani 2002. aastal. Majakowskiring 2 (endine fotograaf Richard Gasbaumi villa) - kasutati Saksa DV valitsuse külalistemajana Majakowskiring 5 (hiljem 21 ja 55a) - Horst Sindermann, Rahvakoja president Majakowskiring 12 - Lotte Ulbricht (peale Walter Ulbrichti surma 1973. aastal). Majakowskiring 13 - Saksa DV valitsuse lasteaed; täna Pankowi Waldorfi lasteaed Majakowskiring 23 - Heinrich Rau Majakowskiring 26 - Hermann Matern Majakowskiring 28/30 - Walter ja Lotte Ulbricht; lammutati 1975. aastal peale Ulbrichti surma, et tema mälestust ajaloost kustutada Majakowskiring 29 - Wilhelm Piecki ametivilla 1959-1960, 1976. aastani elasid seal Piecki lesk ja tütar, 1977. aastast Ida-Berliini linnapea külalistemaja Majakowskiring 34 - luuletaja Johannes Becher, Saksa DV hümni Auferstanden aus Ruinen sõnade autor ja kultuuriminister Majakowskiring 46/48 - Otto Grotewohl, kuni 1990. aastani Saksa DV Kirjanike Liidu klubihoone Majakowskiring 47 - ehitati 1970. aastatel, kuni 1990. aastani Poola suursaadiku residents Ida-Berliinis Majakowskiring 55 - Kurt Hager Majakowskiring 56 - 1945-1950 Nõukogude sõjaväemissioon, 1951-1952 Nõukogude suursaadiku residents, 1952-1953 Rudolf Herrnstadt, 1953-1955 Erich Honecker koos abikaasa Edith Baumanniga, 1955-1963 Fred Oelßner, 1963-1989 Stasi ametihoone Majakowskiring 59 - Hilde Benjamin, lagunemisohus maja lammutati 1960. aastal ja ta kolis Markus Wolfi endisesse majja Majakowskiweg 18/20 Majakowskiring 63 - Günter Schabowski Majakowskiring 64 - Willi Stoph Majakowskiweg (täna Rudolf-Ditzen-Weg) 14 - 1954-1960 Erich Honecker koos abikaasa Margotiga Mieterverein, Berliner (28. veebruar 2009). "Das ‚Städtchen' – Wo die alten Kader wohnten". Berliner Mieterverein e.V. (saksa). Vaadatud 9. jaanuaril 2023. kaupertmedia. "Majakowskiring 1-73 in Berlin - KAUPERTS". berlin.kauperts.de (saksa). Vaadatud 9. jaanuaril 2023. "Blick ins Wohnzimmer der Macht: Ausstellung zum Schloss Schönhausen und dem "Städtchen"". Berliner Woche (saksa). 15. aprill 2018. Vaadatud 9. jaanuaril 2023. "Sonderzug nach Pankow". Songlexikon. Encyclopedia of Songs (saksa). 8. mai 2017. Vaadatud 9. jaanuaril 2023. "Unser Kindergarten - Waldorf Kindergarten Pankow Berlin". www.waldorfkiga-pankow.de. Vaadatud 9. jaanuaril 2023. "Literaturwerkstatt am Majakowskiring | Andernorts" (saksa). Vaadatud 9. jaanuaril 2023. "Stadtspaziergang zur DDR-Prominenz". www.akademiehotel.de. Originaali arhiivikoopia seisuga 9. jaanuar 2023. Vaadatud 9. jaanuaril 2023.